პარამარიბო

პარამარიბო () — სურინამიშ ნანანოღა, უკაბეტაში ნოღა, ადმინისტრაციული ცენტრი დო ონიშოლი. ნოღას ოხორანს ქიანაშ მახორობაშ გვერდი. ნოღაშ ისტორიული ცენტრი იუნესკოშ მოსოფელიშ მონძალაშ ობიექტი რე 2002 წანაშე, თაშნეშე სურინამიშ ტერიტორიაშ მოსოფელიშ მონძალაშ ჟირი ობიექტიშე ართ-ართი რე ცენტრალური სურინამიშ თხილერი ორთაშ ტერიტორიაწკჷმა ართო.

 ეტიმოლოგია 
ნოღაშ ჯოხოდვალა მოურსინდიური ტომი პარამარიბოშ ეთნონიმშე, ნამუეფჷთ ოხორანდეს წყარმალუ სურინამიშ ატლანტიშ ოკიანეშა ინოკათუაშ აბანს, ზიტყვაზიტყვათ — „კაბეტი წყარმალუშ მახორუეფი“ (ტუპი-გუარანიშ ნინაშა para — „კაბეტი წყარხვეიანი წყარმალუ“, maribo — „მახორუეფი“).

 გეოგრაფია 
პარამარიბო იდვალუაფუ წყარმალუ სურინამიშ წყარპიჯის, ატლანტიშ ოკიანეშა ინოკათუაშახ 20 კილომეტრიშ მეძენას. კლიმატი — ეკვატორული. წანმოწანური ირდღარი ტემპერატურა იძანძჷ +23-შე +31°С-შახ. ჭვემეფიშ სეზონი იგჷნძორებუ პირელიშე მარაშინათუთაშახ, ეკენია დო გჷმათუთას მერკეთ ჭვენს. წანმოწანას გვალო დოხოლაფირო 200 წვემამი დღა რე. წანმოწანური ოშქაშე ნოლექეფიშ მუდანობა დოხოლაფირო 2300—3000 მმ.

ჩანარობა უმენტაშო წჷმორინაფილი რე იროწვანე ჯალეფით დო ბართვეფით. ნანანოღაშ გოხოლუას ჩხოლარობა წჷმორინაფილი რე ქიეფით, იაგუარეფით, პუმეფით, ტაპირეფით, ჭკიჭკიტიაჭკომუეფით, კაჟანამეფით დო ანდა მაფურინჯეეფით. წყარმალუ სურინამი დინდარი რე ჩხომეფით.

 რესურსეფი ინტერნეტის 

 პარამარიბოშ რუკა
 ფოტოგალერეა: , 


კატეგორია:ობჟათე ამერიკაშ ნანანოღეფი